བོད་ནང་ཡོད་པའི་བཀུར་འོས་བོད་རིགས་ཀྱི་འགོ་ཁྲིད་གྲགས་ཅན་ཚོས་དུས་ནས་དུས་སུ་གནད་དོན་འདིའི་སྐོར་གླེང་སློང་བྱས་ཡོད་པ་དང་།ཁོང་ཚོའི་སྙིང་སྟོབས་ཆེ་བའི་བྱ་སྤྱོད་དེ་རིགས་ཀྱིས་རྐྱེན་པས་དཀའ་སྡུག་ཀྱང་ཚད་མེད་མྱོང་དགོས་བྱུང་ཡོད།དུས་རབས་ཉི་ཤུ་པའི་ལོ་རབས་དྲུག་ཅུའི་འགོ་སྟོད་དུ་ཀུན་གཟིགས་པཎ་ཆེན་རིན་པོ་ཆེ་སྐུ་གོང་མས་རྒྱ་ནག་གཞུང་གི་དབུ་ཁྲིད་ཚོར་སྙན་ཞུ་ཞིག་ཕུལ་བའི་ནང་བོད་མི་མང་གི་དཀའ་སྡུག་དང་།སེམས་ནང་གི་རེ་འདུན་གསལ་པོར་བཀོད་པ་གནང་ཡོད།བོད་རིགས་ཀྱི་འགོ་ཁྲིད་ནང་ནས་དམར་པོའི་ལྟ་བ་འཛིན་མཁན་ཐོག་མའི་གྲས་འབའ་པ་ཕུན་ཚོགས་དབང་རྒྱལ་གྱིས་ཀྱང་ཉེ་དུས་དབྱིན་ཡིག་ཐོག་ཁོང་གི་ལོ་རྒྱུས་དེབ་ཅིག་བཏོན་པ་དེའི་ནང་བོད་མི་མང་གི་ཁེ་ཕན་རྣམས་བསྒྲུབ་རྒྱུ་ནི་དགོས་གཏུགས་ཆེ་བའི་སྐོར་རྒྱས་གླེང་བྱས་འདུགདེ་བཞིན་བོད་རིགས་མཐོ་རིམ་འགོ་ཁྲིད་མང་ཆེ་བའི་སེམས་ཀྱི་གཏིང་ནང་ཡིད་བློ་མི་ཚིམས་པའི་མྱོང་ཚོར་ཆེན་པོ་ཡོད་པ་གསལ་པོ་རེད།